CELEX: 62004TA0069
Language: el
Date: 2008-10-08 00:00:00
Title: Υπόθεση T-69/04: Απόφαση του Πρωτοδικείου της 8ης Οκτωβρίου 2008 — Schunk και Schunk Kohlenstoff-Technik κατά Επιτροπής (Ανταγωνισμός — Συμπράξεις — Αγορά των προϊόντων άνθρακα και γραφίτη για ηλεκτρολογικές και μηχανολογικές εφαρμογές — Ένσταση περί ελλείψεως νομιμότητας — Άρθρο 15, παράγραφος 2, του κανονισμού 17 — Καταλογισμός της παραβάσεως — Κατευθυντήριες γραμμές για τον υπολογισμό των προστίμων — Σοβαρότητα και συνέπειες της παραβάσεως — Αποτρεπτικό αποτέλεσμα — Συνεργασία κατά τη διοικητική διαδικασία — Αρχή της αναλογικότητας — Αρχή της ίσης μεταχείρισης — Αντίθετο αίτημα για αύξηση του προστίμου)

22.11.2008   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 301/30
            
         Απόφαση του Πρωτοδικείου της 8ης Οκτωβρίου 2008 — Schunk και Schunk Kohlenstoff-Technik κατά Επιτροπής
   (Υπόθεση T-69/04) (1)
   
   (Ανταγωνισμός - Συμπράξεις - Αγορά των προϊόντων άνθρακα και γραφίτη για ηλεκτρολογικές και μηχανολογικές εφαρμογές - Ένσταση περί ελλείψεως νομιμότητας - Άρθρο 15, παράγραφος 2, του κανονισμού 17 - Καταλογισμός της παραβάσεως - Κατευθυντήριες γραμμές για τον υπολογισμό των προστίμων - Σοβαρότητα και συνέπειες της παραβάσεως - Αποτρεπτικό αποτέλεσμα - Συνεργασία κατά τη διοικητική διαδικασία - Αρχή της αναλογικότητας - Αρχή της ίσης μεταχείρισης - Αντίθετο αίτημα για αύξηση του προστίμου)
   (2008/C 301/47)
   Γλώσσα διαδικασίας: η γερμανική
   Διάδικοι
   
      Προσφεύγουσες: Schunk GmbH (Thale, Γερμανία) και Schunk Kohlenstoff-Technik GmbH (Heuchelheim, Γερμανία) (εκπρόσωποι: αρχικώς, R. Bechtold και S. Hirsbrunner, στη συνέχεια, R. Bechtold, S. Hirsbrunner και A. Schädle, δικηγόροι)
   
      Καθής: Επιτροπή των Ευρωπαϊκών Κοινοτήτων (εκπρόσωποι: αρχικώς F. Castillo de la Torre και H. Gading, στη συνέχεια F. Castillo de la Torre και M. Kellerbauer)
   Αντικείμενο
   Αίτημα για ακύρωση της αποφάσεως 2004/420/ΕΚ της Επιτροπής, της 3ης Δεκεμβρίου 2003, σχετικά με τη διαδικασία εφαρμογής του άρθρου 81 [ΕΚ] και του άρθρου 53 της Συμφωνίας ΕΟΧ (Υπόθεση C.38.359 — Ηλεκτρολογικές και μηχανολογικές εφαρμογές προϊόντων γραφίτη και άνθρακα), καθώς και, επικουρικώς, για μείωση του προστίμου που επιβλήθηκε στις προσφεύγουσες με την εν λόγω απόφαση, και, αφετέρου, αντίθετο αίτημα της Επιτροπής για αύξηση του εν λόγω προστίμου.
   Διατακτικό
   Το Πρωτοδικείο αποφασίζει:
   
               1)
            
            
               Απορρίπτει την προσφυγή.
            
         
               2)
            
            
               Καταδικάζει τις Schunk GmbH και Schunk Kohlenstoff-Technik GmbH στα δικαστικά έξοδα.
            
         
      (1)  ΕΕ C 106 της 30.4.2004.